צבי טיבריו קלר

צבי טיבריו קלר (6 במאי 1932 – 20 בינואר 2017) היה צלם, חוקר תרבות ואיש חינוך ישראלי. בשנת 2003 קיבל את תואר אביר "מסדר כוכב הסולידריות האיטלקי".

== ביוגרפיה ==
צבי טיבריו קלר נולד ב-1932 בכפר טינקה בחבל ביהור , אשר באזור פרטיום, כיום בטרנסילבניה שברומניה. בן שני להוריו, יוסף ואילנה, אח לאווה ואלה. הוא למד הנדסת מכונות באוניברסיטה הטכנית בקלוז'-נאפוקה . הוא עלה עם משפחתו לישראל במאי 1962, תוך כדי ויתור על ממונם, רכושם ואזרחותם הרומנית.

מיד עם עלייתו לישראל, הוא החל לעבוד כמורה למקצועות טכניים, בבית ספר אורט בנתניה ושנה לאחר מכן, עבר לעבוד כמורה וכמחנך בתיכון אורט אשר שרר בהרצליה. הוא עבד כמורה וכמחנך, במשך 36 שנים, עד פרישתו לגמלאות.

במהלך השנים בהן עבד כמורה, הוא הפך את התחביב שלו, כצלם אומנות ותרבות, למקצוע אותו לימד, בנוסף למקצועות הטכניים והפיזיקה. הוא הושפע מהצלם הנודע, אנדרה קרטס.

קלר צילם וערך תערוכה על בטהובן שהוצגה בתל אביב, חיפה ובודפשט וכללה כ-30 תחנות חייו של בטהובן ברחבי אירופה, מעיר הולדתו והמקומות בהן שהה.

בשנת 1970, הצטרף כחבר באגודת הצילום של אמריקה ובשנת 1971 הוא השתתף בתחרות צילומים של האגודה ואחד מצילומיו, "נזירה בין עמודי הוותיקן", זכה בפרס ראשון.

לקלר הייתה חיבה מיוחדת לירושלים, אשר במשך שנים הוא צילם בה אתרים ומונומנטים שונים. צילומים אלו, הבשילו לתערוכה שנקראה: "ירושלים של טדי", אשר הוצגה בבניין ימק"א בירושלים.

קלר חקר את הקשר בין רומא העתיקה לירושלים ההיסטורית. הוא ביטא את תובנותיו בצילומים שהבשילו לתערוכה שנושאה היה: "רומא וירושלים", שאף היא הוצגה בבניין ימק"א, בירושלים.

בפריז הציג תערוכה בשם "פריז המונומנטלית", תצלומים על מבנים גדולים וחשובים בעיר.

במרץ 1998, הוזמן קלר, על ידי ראשי עיריות רגנסבורג ופאסאו , להציג תערוכת תמונות, אשר נושאה היה: "50 שנה למדינת ישראל".

בספטמבר 2003 הוצגה תערוכה של קלר בלובי האודיטוריום בחיפה במסגרת קונצרט חגיגי של התזמורת הסימפונית חיפה "חגיגה על הדנובה". התמונות בתערוכה הציגו את נופיה של הונגריה ועסקו בחייהם של בארטוק, קודאי ובטהובן, שיצירותיהם נוגנו בקונצרט.

באפריל 2010 התקיימה בספרייה של אוניברסיטת חיפה תערוכת יחיד שלו אשר נקראה "בעקבות גלילאו גליליי ויוהנס קפלר". התערוכה הוצגה במשך כשנתיים והייתה פתוחה למבקרים.

קלר הציג את יצירותיו ביותר מ-30 תערוכות בישראל ומחוצה לה. כיום מרבית תמונותיו נמצאות באוסף בביתו ובהן פורטרטים של מדינאים ואומנים בעלי שם, מרחבי הארץ והעולם.

לאחר מותו, נתרמו חלק קטן מצילומיו הרבים. צילומים אלו, ניתן למצוא בבית החולים "תל השומר", בית חולים "העמק", בית ספר "בן צבי" בקריית אונו, בית ספר "כרמים" בקריית גת, היכל התרבות בחצור הגלילית ותיכון "עודד" בקדימה צורן.

===חייו האישיים===
קלר נפטר ב-20 בינואר 2017. היה נשוי לקטי ולזוג נולדו שתי בנות. הם התגוררו בקריית אונו.

== תערוכות יחיד ==
* "ירושלים של טדי" - בית הלוחם חיפה, ינואר 1997
* "20 שנה בעקבות בטהובן" - מרכז פליציה בלומנטל למוזיקה, תל אביב, פברואר 1998. בחסות נספחי התרבות של גרמניה ואוסטריה בישראל
* "50 שנה למדינת ישראל" - רגנסבורג, גרמניה ופאסאו, גרמניה, מרץ 1998
* "שלושה בתי אופרה - וינה, פריז, בודפשט" - מרכז פליציה בלומנטל למוזיקה, תל אביב, פברואר 2000
* "בעקבות בטהובן" - מוזיאון בטהובן במרטונוואשר שליד בודפשט, הונגריה. (תערוכת יחיד של צבי טיבריו קלר מס' 22)
* "רומא וירושלים" - בית בלגיה, קמפוס גבעת רם, האוניברסיטה העברית בירושלים, מרץ 2002. התערוכה בחסות שגרירויות הונגריה, איטליה והוותיקן
* "לרגל יום השנה ה-70 שלנו" (The Occasion of Our 70th Anniversary) - ימק"א, ירושלים, אפריל 2003. במלאת 70 שנה לבניין ימק"א בירושלים ו-125 שנה לייסוד הארגון כולו.
* "נופי רומא" - מוזיאון יהדות לוב, אור יהודה, מאי 2003. התערוכה בחסות שגרירויות הונגריה, איטליה והוותיקן
* "חגיגה על הדנובה" - אודיטוריום, חיפה, ספטמבר 2003. בחסות שגרירות הונגריה
* "כל הדרכים מובילות לרומא?" מכון ון ליר בירושלים, אפריל 2004 בחסות שגרירות איטליה
* "בטהובן בירושלים" - בית בלגיה, האוניברסיטה העברית בירושלים, אוקטובר 2005
* "בעקבות גלילאו גליליי ויוהנס קפלר" - ספריית אוניברסיטת חיפה, מרץ 2010

== תארים והישגים ==
* בשנת 1971 זכה צילומו "נזירה בין עמודי הוותיקן" בפרס ראשון של אגודת הצילום של אמריקה.
* בשנת 2003 קיבל קלר את תואר "אביר מסדר כוכב הסולידריות האיטלקי" מידי שגריר איטליה בישראל.
* קיבל תעודת הוקרה מיוחדת ממשלת הונגריה, על תרומתו לחקר התרבות של הונגריה והפצתה של תרבות זו.

== גלריה לצילומיו המפורסמים ==
===אישים===
<gallery caption="" widths="150px" heights="150px" perrow="4">
קובץ:PikiWiki Israel 50019 shimon peres.jpg|שמעון פרס
קובץ:PikiWiki Israel 49931 ytzhak rabin.jpg|יצחק רבין
קובץ:PikiWiki Israel 50221 mikhail sergeyevich gorbachev.jpg|מיכאל גורבצ'וב
קובץ:PikiWiki Israel 50227 margaret hilda thatcher.jpg|מרגרט תאצ'ר
קובץ:PikiWiki Israel 50229 shlomo lahat.jpg|שלמה להט
קובץ:PikiWiki Israel 50222 arthur miller.jpg|ארתור מילר
קובץ:PikiWiki Israel 50218 ephraim kishon .jpg|אפרים קישון
קובץ:PikiWiki Israel 50014 tzipi shavit.jpg|ציפי שביט
קובץ:PikiWiki Israel 50220 ilanit.jpg|אילנית
קובץ:PikiWiki Israel 50228 nurit hirsh.jpg|נורית הירש
קובץ:PikiWiki Israel 50013 dan almagor and didi menusi.jpg|דן אלמגור (ימין) ודידי מנוסי
קובץ:PikiWiki Israel 50219 eli yatzpan amp safi rivlin.jpg|אלי יצפאן (ימין) וספי ריבלין
</gallery>

===אתרים===
<gallery caption="" widths="150px" heights="150px" perrow="4">
קובץ:PikiWiki Israel 50201 rosh hanikra.jpg|ראש הנקרה
קובץ:PikiWiki Israel 49944 eilat.jpg|אילת
קובץ:PikiWiki Israel 49949 park timna.jpg|תמנע
קובץ:PikiWiki Israel 49925 ymca.jpg|ימק"א
קובץ:PikiWiki Israel 50204 the knesset.jpg|הכנסת
קובץ:PikiWiki Israel 50210 sherover promenade.jpg|טיילת ארמון הנציב
קובץ:PikiWiki Israel 49848 mount hermon.jpg|החרמון
קובץ:PikiWiki Israel 49761 tomb.jpg|בית שערים
</gallery>

== לקריאה נוספת ==
* אם בנו היחיד של ואגנר הייתה ממוצא יהודי, עיתון מעריב 16 בדצמבר 1991
* ניסים סנואה, צבי קלר - צלם תרבות, עיתון "עולם הצילום והווידאו", גיליון 81, 1996, עמ' 48 - 49.
* שרון פייביש, לודוויג ון בטהובן - אתרים ביוגרפיים, עיתון "עולם הצילום והווידאו", עמ' 8 - 9.
* שרון פייביש, ירושלים של טדי - ב"בית הלוחם" בחיפה, עיתון "עולם הצילום והווידאו", גיליון 83, ינואר - פברואר 1997, עמ' 10.
* אורה בינור, 20 שנה בעקבות בטהובן, עיתון מעריב, 18 בפברואר 1998
* עטרה מוסקוביץ', מקרית אונו לארמונן של האחיות ברונסוויק - בעקבות בטהובן, עיתון גל גפן - אונו, עמ' 44 גיליון 583, 1 בנובמבר 2001
* עטרה מוסקוביץ', התואר "אביר מסדר הסולידריות האיטקלי" - לצלם וחוקר התרבות צבי קלר מקרית אונו, עיתון גל גפן - אונו, עמ' 66 גיליון 688, 20 בנובמבר 2003
* חיים אברהם, רומי שלי טיבריוס, עיתון לאישה, 2003, עמ' 68 - 69.
* צילום של צבי טיבריוס קלר: "בני נוער אבלים על יצחק רבין", מופיע בספר "שבילי תרבות", תרבות יהודית-ישראלית לכיתה ז', הוצאת מטח, עמוד 240.

== קישורים חיצוניים ==

* [https://pemphigusisrael.wordpress.com/tiberio/ טיבריו צבי קלר – תרומת תמונות], באתר הפמפיגוס הישראלי
* [https://www.news08.net/עמותת-פמפיגוס-תרמה-צילומי-אמנות-של-אמ/ עמותת "פמפיגוס" תרמה צילומי אמנות של אמן הצילום הבינלאומי טיבריו צבי קלר ז"ל לבית ספר כרמים בכרמי גת]
* [https://museum.imj.org.il/artcenter/newsite/he/exhibitions/?artist=קלר,%20צבי%20טיבריו&list=ק צבי טיבריוס קלר - רומא בירושלים - צילומים], באתר מוזיאון ישראל, ירושלים
* [https://ambtelaviv.esteri.it/resource/2007/03/13162_f_amb61NI24luglio2003.pdf Italy-Israel Relations in Focus at Or Yehuda], NOTIZIE ITALIANE, July 2003 
* [https://ambtelaviv.esteri.it/resource/2007/03/13169_f_amb61NI30giugno2004.pdf All roads lead to Rome in cultural twinning with Jerusalem], NOTIZIE ITALIANE - Newsletter of the Embassy of Italy in Israel, 30 July 2004 
* דוש, [https://www.makorrishon.co.il/nrg/online/archive/ART38/046.html דלת מס' 15] באתר nrg, 3 במרץ 2000

== הערות שוליים ==

קטגוריה:צלמים ישראלים
קטגוריה:אנשי חינוך ישראלים
קטגוריה:ישראלים ילידי רומניה
קטגוריה:קריית אונו: אישים
קטגוריה:עולים בשנות ה-1960
קטגוריה:מקבלי מסדר כוכב הסולידריות האיטלקי
קטגוריה:ישראלים שנולדו ב-1932
קטגוריה:ישראלים שנפטרו ב-2017